2. ΒΑΣΙΛΙΚΟΝ ΔΙΑΤΑΓΜΑ της 8/17 Μαΐου 1910 Περί του τρόπου της εκτελέσεως της υπηρεσίας των παρά τη εισαγγελία των εν Αθήναις Πλημμελειοδικών ιατροδικαστών Εκδίδεται κατά το άρθρ. 11 ν. ΓΧΠ΄/1910 (ανωτ. αρ.1). Μέχρις ου ιδρυθή εν Αθήναις Νεκροσκοπείον (MORGUE), καθ’ ά εν τω νόμω διαλαμβάνεται, η υπηρεσία των παρά τη εισαγγελία των εν Αθήναις πλημμελειοδικών ιατροδικαστών εκτελείται ως εξής: 1.Εν τη εισαγγελία παραχωρείται ιδιαίτερον δωμάτιον δια την ιατρικήν υπηρεσίαν. Εν τούτω, εν ω υπάρχει τράπεζα, 4-6 καθίσματα και ερμάρια, φυλάσσονται τα προχειρότερα αντισηπτικά είδη, επίδεσμοι και ό,τι άλλο χρήσιμον δια πρόχειρον εξέτασιν και επίδεσιν τραυματιών εκεί μεταφερομένων, έτι δε περί τα 20 πλατύστομα μεγάλα και μικρά υάλινα αγγεία προς εναπόθεσιν των σπλάγχνων ανθρώπων θανόντων υπό συμπτώματα τοιαύτα, δι’ α υπόνοια δηλητηριάσεως υπάρχει, έτι δε και κλίνη σιδηρά, δυναμένη να χρησιμεύση και δι’ άλλας μεν εξετάσεις, αλλά και δια γυναικολογικάς. Σελ. 296 2.Οι 4 ιατροί προσέρχονται, εκάστην πρωΐαν και μετά μεσημβρίαν, καθ’ ώρας ορισθησομένας υπό του εισαγγελέως. Εκ τούτων, εκ περιτροπής, ο εις θα παραμένη καθ’ ώρας εργάζεται και το λοιπόν προσωπικόν της εισαγγελίας, οι δε έτεροι τρεις οσάκις υπάρχη ανάγκη, εν πάση δε περιπτώσει δέον να καθιστώσι γνωστόν πού θα ευρίσκωνται, ώστε ευκόλως να ειδοποιούνται, όταν η υπηρεσία έχει ανάγκην αυτών. 3.Τους τραυματίας εξετάζουσι μετά μεγάλης προσοχής, και περιγράφουσιν εν τη εκθέσει αυτών ου μόνον την θέσιν και τας διαστάσεις του τραύματος, αλλά και τα συμπτώματα, άτινα εξεδηλώθησαν, και εκ πάντων τούτων εξάγουσι το συμπέρασμα της βαρύτητος αυτών, ή εν ανάγκη δηλούσιν ότι δέον και εις δευτέραν και τρίτην εξέτασιν να προβώσι πριν ωρισμένως αποφανθώσιν. 4.Επισης δε και περί πάσης άλλης περιπτώσεως, συμπεραίνουσι περί της διαγνώσεως και της σημασίας αυτής εκθέτοντες λεπτομερώς εν ταις εκθέσεσιν αυτών όσα είδον και αντελήφθησαν, και εξ ων ακόπως εξέρχεται το συμπέρασμα. 5.Τας νεκροψίας τελούσι πλήρεις, και συμμορφούμενοι προς το διάγραμμα, όπερ η εισαγγελική αρχή παραδίδει αυτοίς. 6.Προς διευκόλυνσιν και ορθήν εκτίμησιν των πραγμάτων, οι αστυνόμοι και αστυνομικοί σταθμάρχαι ειδοποιούσιν εγκαίρως το γραφείον της εισαγγελίας και ακριβώς εις ποίον μέρος ευρίσκεται ο τραυματίας, ή οιοσδήποτε πρόκειται να εξετασθή, όταν ούτος δεν μεταφέρεται εις την εισαγγελίαν, ή εις ποίον ακριβώς νεκροταφείον ή άλλον χώρον θα μεταφερθή το πτώμα, και την ώραν καθ’ ην δύναται να μεταβώσι προς εξέτασιν εκείσε οι ιατροί. 7.Υποχρεούνται υπό της αρμοδίας αρχής οι έφοροι των νεκροταφείων Αθηνών και Πειραιώς, όπως δια των υπ’ αυτούς εργατών του νεκροταφείου παρέχωσι πάσαν συνδρομήν τοις ιατροίς, προς τελείαν εκτέλεσιν της εαυτών εργασίας. 6.Γ .β.2 Ιατροδικαστές 